Vyhodnotenie pripomienkového konania 

Spôsob pripomienkového konania: 	Skrátené pripomienkové konanie: obdobie od 3.6. do 7.6.2004	
Zoznam oslovených subjektov:	(4) Podpredsedovia vlády SR (pre ekonomiku, pre legislatívu, pre európsku integráciu a pre   ľudské práva a menšinové práva a regionálny rozvoj)	
	Ministerstvo dopravy, pôšt a telekomunikácií SR	
	Ministerstvo zahraničných vecí SR	
	Ministerstvo vnútra SR	
	Ministerstvo hospodárstva SR	
	Ministerstvo financií SR	
	Ministerstvo kultúry SR	
	Ministerstvo obrany SR	
	Ministerstvo zdravotníctva SR	
	Ministerstvo výstavby a regionálneho rozvoja SR	
	Ministerstvo spravodlivosti SR	
	Ministerstvo práce, sociálnych vecí a rodiny SR	
	Ministerstvo pôdohospodárstva SR	
	Ministerstvo životného prostredia SR	
		
	ZMOS	
	OZPŠaV na Slovensku	
	(8) VÚC v SR	
	(8)  Krajské školské úrady v SR	
		
Počet oslovených subjektov:	35	
Zaslali do stanoveného termínu:	9	
Zaslali po termíne:	2	
Vôbec nezaslali:	24	
Subjekty, ktoré nemali pripomienky:	(8) Ministerstvo zdravotníctva SR, Ministerstvo vnútra SR, Ministerstvo pôdohospodárstva SR, Ministerstvo obrany SR, Ministerstvo životného prostredia SR, Ministerstvo zahraničných vecí SR, Ministerstvo spravodlivosti SR, Ministerstvo dopravy, pôšt a telekomunikácií SR.	
Počet vznesených pripomienok:	5	
Počet akceptovaných:	2	
Počet neakceptovaných, z toho
 počet zásadných - ktoré subjekty	3, zásadných 0	
Rozporové konanie (s kým, kedy,
 na akej úrovni, s akým výsledkom):		
Počet odstránených pripomienok:	2	
Počet neodstránených pripomienok:	3	

Č	Rezort	Pripomienka	Typ	Vyh.	Spôsob vyhodnotenia	
1	Úrad vlády SR
Odbor vládnej agendy	Uplatnené pripomienky sa týkajú jazykových a technických úprav v časti uznesenie, predkladacia správa a vlastný materiál	O	A	Materiál bol upravený podľa pripomienok	
2	Ministerstvo kultúry SR	Dofinancovanie regionálneho školstva sa má uskutočniť okrem iných navrhovaných riešení aj 
z finančnej rezervy v kapitole SFV k obciam a VÚC 410 064 tis.Sk, z rezervy MŠ SR – 
162 330 tis.Sk. Keďže minulý rok bolo v rámci samospráv na oblasť regionálnej a miestnej 
kultúry prefinancovaných o 268 mil.Sk menej než rok predtým, navrhujú, aby pre tento rok
a)      aspoň 100 000 tis.Sk zostalo a bolo pridelených v rámci finančnej rezervy kapitoly SFV 
k obciam a VÚC na financovanie hlboko finančne poddimenzovanej miestnej a regionálnej 
kultúry – o túto čiastku by sa zvýšilo pokrytie dofinancovania regionálneho školstva zo 
zdrojov rezervy vlády, všeobecnej pokladničnej správy, časti kapitálových výdavkov pre školstvo 
v kapitole SFV a prípadne zo zdrojov FNM alebo zo zdrojov štátneho rozpočtu v prípade 
pozitívneho vývoja hospodárenia štátu
b)      prioritne riešiť problematiku základných umeleckých škôl
1. ich prvoradým dofinancovaním
2. zohľadnením individuálnych foriem výučby v ZUŠ započítaním žiakov navštevujúcich tieto 
formy s koeficientom vyšším než 2 (napr.2,5). Je potrebné prihliadať aj na celkovú ekonomickú 
silu obyvateľstva. ZUŠ alebo aspoň ich odbory, ktorých interpreti získavajú popredné 
umiestnenia na celoštátnych záujmovo-umeleckých súťažiach organizovaných rezortom 
školstva alebo ministerstvom kultúry, by mali byť pre nasledujúce dva roky zvýhodnení ešte 
vyšším zápočtovým koeficientom- napr. 3 alebo 3,5.	O	ČA	Čiastočne akceptované.
1. Finančné prostriedky, o ktorých sa hovorí v materiáli, sú určené pre školstvo, a preto ich pridelenie na dofinancovanie regionálnej kultúry nie je aktuálne.
2. V rámci dohodovacieho konania prišlo k podstatnému zvýšeniu finančných prostriedkov pre ZUŠ prostredníctvom zohľadnenia individuálnych foriem výučby. Zvyšovanie váhy žiaka v individuálnej forme výučby nad hodnotu 2 nie je adekvátne, pretože už jeho nastavením na hodnotu 2 podstatne zvýšilo priemer pripadajúci na 1 žiaka ZUŚ oproti roku 2003.
3. Táto pripomienka bola pôvodne formulovaná ako zásadná, MK ju ako zásadnú stiahlo.	
3	Ministerstvo financií SR	Nestotožňujeme sa s konštatovaním v časti 2. bod 5, že MŠ poskytlo ministerstvu financií rozpis prostriedkov na rok 2004. MŠ SR poskytlo ministertsvu financií rozpis fin. prostriedkov na rok 2004 len pre VÚC (910 719 tis. Sk) bez výsledkov dohodovacieho konania. 	O	A	Akceptované. Bod 5 bol vypustený.	
 	 	V časti 4 Analýza možnosti krytia úpravy rozpočtu regionálneho školstva po dohodovacom konaní, je uvedená štruktúra rozpočtových bežných výdavkov rozpočtovaných v kapitole SFV, v ktorej je na výchovno-vzdelávací proces, na prevádzku školských zariadení a ZUŠ v zriaďovateľskej pôsobnosti obcí a VÚC rozpočtovaná suma 7 529 700 tis. Sk a na dotácie na bežné výdavky pre zamestnancov aparátov obcí, ktorí prešli pri presune pôsobnosti z okresných úradov na obce rozpočtovaná suma 101 300 tis. Sk.
Pre MF je nová informácia, že v kapitole SFV sú rozpočtované aj prostriedky pre zamestnancov obcí na úseku školstva, ktorí prešli v súvislosti s presunom kompetencií na obce. Z podkladov, ktoré predložilo MŠ pri spracovaní návrhu rozpočtu na rok 2004 sa neuvádzala suma pre týchto zamestnancov. V pôvodných materiáloch je uvedená suma len pre školské zariadenia v samosprávnej pôsobnosti obcí a VÚC v sume 7 631 000 tis. Sk.	O	N	Neakceptované. Informácia, že v kapitole SFV sú rozpočtované aj prostriedky pre zamestnancov obcí na úseku školstva, ktorí prešli v súvislosti s presunom kompetencií na obce, je z materiálu MF SR "Návrh štátneho rozpočtu na rok 2004" z augusta 2003, Časť VIII Rozpočtovanie výdavkov podľa vybraných odvetví, odsek 3 a Regionálne školstvo.	
 	 	Z predloženého materiálu vyplýva požiadavka na dofinancovanie nových výdavkov, ktoré vznikli zo zákona č. 597/2003 Z.z. o financovaní ZŠ, SŠ a ŠZ a ktorých krytie nie je v schválenom rozpočte na rok 2004 zabezpečené. Ide o výdavky na dopravu, vzdelávacie poukazy, zrovnoprávnenie štátnych a neštátnych škôl a rozvojové programy v celkovej sume 770 181 tis. Sk. Medziročný nárast výdavkov na regionálne školstvo oproti roku 2003 o 9,2% považujeme pri predpokladanom raste cien organizácií o 3% a poklese počtu žiakov o 3,5% za dostatočný. Pri zohľadnení poklesu žiakov medziročný nárast prostriedkov v regionálnom školstve predstavuje hodnotu až 9,7%. Vzhľadom na uvedené nesúhlasíme s požadovaným poskytnutím 650 000 tis. Sk na dofinancovanie regionálneho školstva v roku 2004 a považujeme za neprijateľné, aby sa v rámci reformy na úseku školstva financovali vyššie spomínané neštandardné aktivity.	O	N	Neakceptované. Skutočnosťou je, že prijatím zákona č. 596/2003 o štátnej správe v školstve a zákona č. 597/2003 o financovaní základných škôl, stredných škôl a školských zariadení vznikli nové požiadavky na štátny rozpočet, ktoré sú podrobne popísané v materiáli. Vzhľadom na to, že ide o výdavky vyplývajúce zo zákona nemožno akceptovať ich označenie za "neštandardné aktivity".